Profesor **Michal Dubay** (\* 4. jún 1910, Hačava – † 4. október 1993, Prešov) bol slovenský maliar, kultúrno-spoločenský dejateľ, pedagóg, redaktor, publicista, umelec a spoluzakladateľ kultúrnych inštitúcií na východnom Slovensku.

Životopis
---------

Narodil sa ako prvý zo siedmich detí v rodine grécko-katolíckeho farára Dezidera Dubaya v Hačave na východnom Slovensku. Po maturite v Mukačeve študoval históriu, geografiu a knihovníctvo na Filozofickej fakulte Karlovej univerzity v Prahe. Už na gymnáziu a počas vysokoškolského štúdia sa intenzívne venoval maľovaniu, čo mu zostalo ako hlavná záľuba po celý život. Jeho nadšenie k maľovaniu inšpirovalo najmä najmladšieho brata Oresta Dubaya, neskôr významného slovenského maliara a grafika 20. storočia.

Po návrate z Prahy a vzniku protektorátu sa ako mladý pedagóg zapojil do výtvarného života na východnom Slovensku, spoluzakladal Rusínsky kultúrno–osvetový spolok A. Duchnoviča, organizuje rozhlasové vysielanie pre Rusínov v Prešove, v ďalších rokoch sa venuje výtvarnému umeniu ako vystavovateľ a pridáva publicistickú činnosť a je spoluzakladateľom mnohých kultúrnych inštitúcií na východnom Slovensku – Pedagogickej fakulty v Prešove (1952), Štátnej vedeckej knižnice (1952), kde je riaditeľom 15 rokov, iniciuje vznik Ukrajinského národného divadla v Prešove (kde tiež navrhuje scény ako scénograf), Múzea ukrajinskej kultúry vo Svidníku, Krajskej galérie v Prešove (terajšej Šarišskej galérie), je predsedom Krajskej komisie pre ochranu pamiatok, aktívne sa podieľal na rozvoji výtvarného života ako vo výstavníctve, tak vlastnou tvorbou, je členom vedeckých rád viacerých inštitúcií, nakoniec je redaktorom pedagogického vydavateľstva, poslancom prešovského MNV.

Dielo
-----

Počas svojho života nepretržite vo voľných chvíľach maľuje. Veľkou oporou v tejto činnosti mu bola manželka Ester Dubayová, rod. Andóková. Do výtvarného života vstúpil ako Mil Day, vystavoval napríklad s Desiderom Millym, Evou Bysovou a svojim mladším bratom Orestom. Väčšinou sa však zúčastňoval výstav amatérov a výtvarných pedagógov. V jeho tvorbe sa dajú vystopovať tri smery z hľadiska námetov i výtvarného spracovania – kubizujúce obdobie 1925-1940, realistické 1940-1960 a idealizujúce 1960-do konca života. Jeho nesporný talent bol ovplyvnený vnútorným i vonkajšími tvorivými podnetmi (roky štúdia, svetová vojna, povojnové obdobie, krajina Vysokých Tatier), vytvoril stovky olejomalieb, tisíce akvarelov, prevažne krajín. V začiatku tvorby za venoval i grafike a perokresbe. V závere života sú v jeho tvorbe zreteľné surreálne prejavy, často úspešne experimentoval s vrstevnatým kladením podkladov a farieb. Jeho výtvarný rukopis je výrazný a typicky poznateľný svojou hrou so svetlom. Zaujíma ho samotné slnko, ktoré vysiela svetelné lúče rôznej intenzity voči divákovi, fascinácia svetlom prestupuje mnohé jeho obrazy v priebehu desaťročí.

Výstavy
-------

* 1940 Prešov (s Evou Byssovou a Deziderom Millym)
* 1948 Prešov, Výstava kultúrno-osvetovej rady pri UNR v Štátnej ruskej učiteľskej akadémii
* 1949 Prešov, Veľká dvorana starého kolégia „Tokajík žije" (s D. Millym a O. Dubayom) 40. roky — Prešov, Medzilaborce, Svidník, Snina
* 1963 Uherský Brod — výstava výtvarných pedagógov
* 1969 Svidník, MUK „Michajlo Dubaj - Maljunki"
* 1974 Svidník, MUK (I. Gavulič, M. Dubay, M. Dulenčinová, V. Lakata, M. Maľcovská, P. Markovič, Z. Osavčuková, I. Firkaľ)
* 1975 Prešov, UND Michal Dubay — Výtvarný medailón (pripravila GVU v Prešove)
* 1975 Čertižné, Pamätná sieň Humenné, OVM — „Umenie bojujúce"
* 1994 Prešov, ŠG, Michal Dubay — výber z tvorby Sabinov, MM — repríza, december 1994 — január 1995 Svidník, ŠMURK — repríza — február — marec 1995
* 1995 Prešov, ŠG, Prírastky 1990-1994
* 1999 Prešov, ŠG, Umenie XX. storočia II. časť (1931-1950) zo zbierok ŠG
* 2000 Praha, D + Gallery Praha, Michal Dubay — Prierez celoživotnou tvorbou (90. výročie narodenia) Medzilaborce, MMUAW, Rusíni Slovenska
* 2007 Prešov, ŠG, Prírastky 1995 — 2006 Vranov n/Topľou, HZOS, Lesné interiéry — zo zbierok ŠG v Prešove

Referencie
----------

1. ↑   *Michal Dubay - Očarený svetlom* [online]. Slovenské národné múzeum, [cit. 2017-05-31]. Dostupné online.
2. ↑
3. ↑
4. ↑   *Archivovaná kópia* [online]. [Cit. 2017-05-31]. Dostupné online. Archivované 2017-03-13 z originálu.
5. ↑   *Archivovaná kópia* [online]. [Cit. 2017-05-31]. Dostupné online. Archivované 2017-04-22 z originálu.
6. 1 2 3  MARTA, Hrebíčková. *Michal Dubay {Mil Day}*. Marta Hrebíčková, riaditeľka Šarišská galéria v Prešove. vyd. Prešov : Art-D-Grafický atelier Černý-Praha, 2010. ISBN 978-80-85-133-40-0.

Externé odkazy
--------------

* Michal Dubay - Očarený svetlom - SNM
* 
* 
* 
* 

Autoritné údaje: * abART: 118284
* LCCN: no2011144521
* NK ČR: xx0261523
* SNK: 170113
* VIAF: 251051122
* Web umenia: 2165
* WorldCat: lccn-no2011144521